Uil lieb̾ ſvmer ſwc ich ie
Uil lieb̾ ſvmer ſwc ich ie·
dich han gelobet vn̄ den dinen ſvͤzen vogel ſang·
dc vrumte mich leider anders nie·
wan alſe vil dc mich do der wint̾ niht betwang·
ſwc ich der vil liebē da her gedienet han·
wie kleine ir dc zeherzen gie·
alſo hat mich betrǒgē eī mīneklicher wan·
nv triege eht dar in wilſ niht abe geſtan·

Wie gerne ich wunſchte wurde es war·
dc min ſang der vil reinē ſvͤzē wurde wert·
der ich da ſinge minú iar·
vn̄ ǒch ſo rehte lange ir lones han gegert·
mīne ſvnder wider mīne zwiſchen zwein·
dc heiſſe ich niht gemīnet gar·
mī langes ia dc wc ie d̾ vil liebē nein·
ſwie doh ir gvͤte ie vúr ir h̾te ſchein·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse